CELEX: 62009CA0450
Language: bg
Date: 2011-03-31 00:00:00
Title: Дело C-450/09: Решение на Съда (втори състав) от 31 март 2011 г. (преюдициално запитване от Niedersächsisches Finanzgericht, Германия) — Ulrich Schröder/Finanzamt Hameln (Свободно движение на капитали — Пряко данъчно облагане — Данъчно облагане на доходите от отдаване под наем на недвижими имоти — Приспадане на изплащаната на родител рента в случай на делба-дарение — Условие за неограничено облагане в съответната държава членка)

21.5.2011   
            
            
               BG
            
            
               Официален вестник на Европейския съюз
            
            
               C 152/7
            
         Решение на Съда (втори състав) от 31 март 2011 г. (преюдициално запитване от Niedersächsisches Finanzgericht, Германия) — Ulrich Schröder/Finanzamt Hameln
   (Дело C-450/09) (1)
   
   (Свободно движение на капитали - Пряко данъчно облагане - Данъчно облагане на доходите от отдаване под наем на недвижими имоти - Приспадане на изплащаната на родител рента в случай на делба-дарение - Условие за неограничено облагане в съответната държава членка)
   2011/C 152/11
   Език на производството: немски
   
      Запитваща юрисдикция
   
   Niedersächsisches Finanzgericht
   
      Страни в главното производство
   
   
      Ищец: Ulrich Schröder
   
      Ответник: Finanzamt Hameln
   
      Предмет
   
   Преюдициално запитване — Niedersächsisches Finanzgericht — Тълкуване на членове 12 и 56 ЕО — Данъчно облагане на доходите от отдаване под наем и аренда на недвижими имоти — Правна уредба на държава членка, която поставя възможността за приспадане на рентата, изплатена на предишния собственик на тези имоти при делба-дарение, в зависимост от условието данъчно задълженото лице да е неограничено данъчно задължено в тази държава
   
      Диспозитив
   
   Член 63 ДФЕС трябва да се тълкува в смисъл, че той не допуска правна уредба на държава членка, която разрешава на местно данъчнозадължено лице да приспадне рентите, изплатени на родител, който му е прехвърлил намиращи се на територията на тази държава членка недвижими имоти, от доходите от отдаване под наем на тези имоти, но в същото време не разрешава такова приспадане на чуждестранно данъчнозадължено лице, ако задължението за изплащане на тези ренти произтича от прехвърлянето на тези недвижими имоти.
   
      (1)  ОВ C 37, 13.2.2010 г.